МОТИВИ
към проект на Наредба за условията и реда за възстановяване на административните разходи, свързани с управлението на Системата за търговия с емисии на Европейския съюз

1. Цели, които се поставят:
[bookmark: _GoBack]Проектът се изготвя с цел уреждане на условията и реда за възстановяване на административните разходи, извършвани от Министерство на околната среда и водите и Изпълнителна агенция по околна среда при управлението и прилагането на Системата за търговия с емисии на Европейския съюз (СТЕ на ЕС).
С проекта се определят видовете допустими административни разходи, редът и сроковете за тяхното възстановяване от Предприятието за управление на дейностите по опазване на околната среда, както и изискванията за отчетност и съхранение на документацията.
2. Причини, които налагат приемането на акта: 
Проектът на Наредба е разработен на основание чл. 55, ал. 2 от Закона за ограничаване изменението на климата.
3. Финансовите и други средства, необходими за прилагането на новата уредба:
Предложеният проект на Наредба за условията и реда за възстановяване на административните разходи, свързани с управлението на Системата за търговия с емисии на Европейския съюз, не води до въздействие върху държавния бюджет, тъй като за прилагане на наредбата не се изисква използването на средства от държавния бюджет.
4. Очаквани резултати от прилагането на наредбата:
Приемането на наредбата ще осигури прозрачност, проследимост и ефективност при разходване на средствата, предназначени за дейности по управление на СТЕ на ЕС, както и ще създаде ясен механизъм за финансиране на административния капацитет на компетентните органи.
5. Анализ за съответствие с правото на Европейския съюз: 
Проектът е съобразен с действащото европейско законодателство в областта на СТЕ на ЕС и не противоречи на правото на Европейския съюз.
Не се налага да бъде изготвена справка за съответствие с европейското право, тъй като с проекта не се транспонират директиви на Европейския съюз.


